62025CO0316_INF
A Bíróság (hetedik tanács) 2026. február 3‑i végzése –Regione Umbria
(C‑316/25. sz. ügy)
„Előzetes döntéshozatal – A Bíróság eljárási szabályzatának 99. cikke – Az ítélkezési gyakorlatból egyértelműen levezethető válasz – Közbeszerzési szerződések – 2014/24/EU irányelv – A 12. cikk (4) bekezdése – Közbeszerzési szerződés pályázati felhívás nélküli odaítélése nonprofit közintézménynek – A közjogi szervezetek közötti együttműködés hatályába tartozó szerződésekre vonatkozó kivétel – A gépjárműadóval kapcsolatos nyilvántartások vezetését nonprofit közintézményre ruházó szerződés”
Jogszabályok közelítése – Az építési beruházásra, az árubeszerzésre és a szolgáltatásnyújtásra irányuló közbeszerzési szerződések odaítélési eljárásai – 2014/24 irányelv – A közszférába tartozó szervezetek közötti közbeszerzési szerződések – A közjogi szervek közötti együttműködésbe tartozó szerződésekre vonatkozó kizárás – Alkalmazási feltételek – Terjedelem – Kizárólag szolgáltatás díjazás megfizetése ellenében történő megszerzésére irányuló szerződés – Kizártság
(2014/24 európai parlamenti és tanácsi irányelv, 12. cikk, (4) bekezdés)
(lásd: 23., 24. pont és a rendelkező rész)
Rendelkező rész
A közbeszerzésről és a 2004/18/EK irányelv hatályon kívül helyezéséről szóló, 2014. február 26‑i 2014/24/EU európai parlamenti és tanácsi irányelv 12. cikkének (4) bekezdését
a következőképpen kell értelmezni:
azzal ellentétes az olyan nemzeti rendelkezés, amely lehetővé teszi a gépjárműadó tartományi nyilvántartásának kezelésével kapcsolatos szolgáltatási szerződésnek pályázati eljárás nélkül, közvetlenül egy olyan nem gazdasági jellegű közintézménynek történő odaítélését, amelynek feladata a gépjárművek nyilvános, országos nyilvántartásának kezelése, amennyiben e szerződés kizárólag egy szolgáltatás ellenszolgáltatás fejében történő megszerzésére irányul.